
Υπηρεσία Λιστών Ηλεκτρονικού Ταχυδρομείου 
www.sch.gr/lists  
1 Γενικά
Η υπηρεσία λιστών ηλεκτρονικού ταχυδρομείου έχει σκοπό τη δημιουργία και τη συντήρηση ηλεκτρονικών λιστών μέσω των οποίων είναι δυνατή η διακίνηση μηνυμάτων σε μεγάλους αριθμούς χρηστών.
Σε ποιους απευθύνεται
Η υπηρεσία χρησιμοποιείται από την εκπαιδευτική κοινότητα της Πρωτοβάθμιας, Δευτεροβάθμιας εκπαίδευσης και της Επαγγελματικής Κατάρτισης και από τις Υπηρεσίες του ΥΠΕΠΘ.
Οι λίστες του ΠΣΔ

Διακρίνουμε τις ακόλουθες κατηγορίες λιστών στο Πανελλήνιο Σχολικό Δίκτυο που υπάρχουν στην υπηρεσία των χρηστών του.

1. Λίστες με δυναμική εγγραφή μελών

Στις λίστες αυτές εγγράφονται υποχρεωτικά οι e-mail διευθύνσεις συγκεκριμένων χρηστών του ΠΣΔ με βάση τα χαρακτηριστικά και τον ρόλο τους. Η διαγραφή τους δεν είναι δυνατή, ενώ για την προστασία των χρηστών από ανεπιθύμητη αλληλογραφία εφαρμόζεται αυστηρή πολιτική ασφαλείας. 
· Νομαρχιακές λίστες

	Περιγραφή Λίστας
	Διεύθυνση λίστας

	Τύπος μονάδας
	<Τύπος μονάδας>  @<Νομός>.sch.gr


· Κεντρικές λίστες
	Περιγραφή Λίστας
	Διεύθυνση λίστας

	Τύπος μονάδας
	<Τύπος μονάδας>@sch.gr


· Διαχειριστικές λίστες: Είναι λίστες αποστολής διαχειριστικού τύπου μηνυμάτων από το ΠΣΔ προς τους χρήστες του και έχουν δομή νομαρχιακή.

· Mailgroups Σχολείου: Είναι λίστες που περιλαμβάνουν τους εκπαιδευτικούς κάθε σχολείου. Στην πραγματικότητα είναι mailgroups για την επικοινωνία εντός του σχολείου. Σε αυτές τις λίστες θα μπορούν να στέλνουν μηνύματα μόνο τα μέλη, δηλαδή οι λογαριασμοί και οι εκπαιδευτικοί του σχολείου (members only).
2. Λίστες με στατική εγγραφή μελών

Τα μέλη στις λίστες αυτές εγγράφονται είτε από τον διαχειριστή είτε με αποστολή κατάλληλων μηνυμάτων εγγραφής (με το όνομα της επιθυμητής λίστας) στη διεύθυνση listmaster@sch.gr, και συντηρούνται από το ΠΣΔ ή παρέχεται δυνατότητα διαχείρισης σε εξουσιοδοτημένο πρόσωπο που ορίζεται. Οι λίστες αυτές βασίζονται στο λογισμικό mailman και διαθέτουν μηχανισμούς εγγραφής και διαχείρισης μελών, έλεγχο αποστολής μηνυμάτων, ιστορικό μηνυμάτων κλπ, σύμφωνα με τις δυνατότητες που παρέχει το λογισμικό αυτό.  
3. Βήμα διαλόγου «Hermes»
Στις λίστες αυτές μπορούν να εγγράφονται εκπαιδευτικοί με διεύθυνση του ΠΣΔ (domain name: sch.gr). Μόνο τα μέλη μπορούν να στέλνουν μηνύματα και δεν υπάρχει μεσολαβητής. Είναι δυνατή επίσης και η διαγραφή. Υπάρχουν σχετικοί όροι χρήσης, ο διαχειριστής της λίστας μπορεί να αποκλείσει όποιο μέλος εμφανίσει συμπεριφορά που αντιβαίνει τους όρους χρήσης του ΠΣΔ όσο αφορά την διανομή περιεχομένου.

	Διεύθυνση λίστας
	Περιγραφή

	fe@sch.gr
	Βήμα Διαλόγου Φυσικών Επιστημών

	math@sch.gr
	Βήμα Διαλόγου Μαθηματικών

	filologoi@sch.gr
	Βήμα Διαλόγου Φιλολόγων


Τρόπος Λειτουργίας των Λιστών
Ελεύθερη λίστα: Μπορεί να στείλει μηνύματα ο καθένας, τα οποία διανέμονται κατ’ ευθείαν στα μέλη της λίστας.

Κλειστή λίστα  (Others rejected): Στην περίπτωση αυτή μόνο οι μεσολαβητές επιτρέπεται να στέλνουν μηνύματα.

Ανοικτή λίστα με έλεγχο από τον μεσολαβητή (Message Moderation): Η λίστα δέχεται μηνύματα από οποιονδήποτε, αλλά πριν διανεμηθούν στα μέλη της πρέπει να γίνουν αποδεκτά από τον μεσολαβητή (moderator).

Μεσολαβητές

Για την αποφυγή δημοσιοποίησης υλικού προς τα μέλη των λιστών το οποίο δεν είναι σύννομο ή αντιβαίνει στα χρηστά ήθη ή τους εθιμικούς κανόνες λειτουργίας του Internet, την αποστολή διαφημιστικών μηνυμάτων και άλλων ενοχλητικών μηνυμάτων (spamming), οι ηλεκτρονικές λίστες επιτηρούνται από συγκεκριμένα φυσικά πρόσωπα που λειτουργούν ως μεσολαβητές (moderators). Οι moderators ορίζονται σύμφωνα με τις οδηγίες και τα αιτήματα των κεντρικών υπηρεσιών του ΥΠΕΠΘ και των διευθύνσεων πρωτοβάθμιας και δευτεροβάθμιας εκπαίδευσης και επιτρέπουν ή απορρίπτουν μηνύματα που εισέρχονται στις αντίστοιχες λίστες. 

Υλοποίηση

Η υπηρεσία έχει υλοποιηθεί και συντηρείται από τον Τομέα Δικτυακών Τεχνολογιών (www.cti.gr/nts) του ΕΑΙΤΥ. 
Πληροφορίες

URL: http://www.sch.gr και www.sch.gr/lists,  email: info@sch.gr  
2 Κεντρικές Λίστες

Σκοπός των λιστών αυτών είναι η διακίνηση υπηρεσιακού τύπου αλληλογραφίας και ενημερωτικού υλικού προς τις σχολικές και διοικητικές μονάδες του ΥΠΕΠΘ, από τις κεντρικές Υπηρεσίες του ΥΠΕΠΘ, αλλά και μεταξύ αυτών.

Γενικά οι λίστες αυτές είτε είναι ελεγχόμενες από μεσολαβητή, είτε επιτρέπουν αποστολή από συγκεκριμένες υπηρεσίες του ΥΠΕΠΘ, είτε επιτρέπεται η αποστολή μόνο από μέλη μόνο των λιστών. Για την αποφυγή αποστολής μηνυμάτων προς τα μέλη των λιστών με :
· Διαφημιστικό, ενοχλητικό ή ανεπιθύμητο περιεχόμενο (spamming) Περιεχόμενο που δεν είναι σύνομο 

· Περιεχόμενο που αντιβαίνει στα χρηστά ήθη ή τους εθιμικούς κανόνες λειτουργίας του Internet 

· Περιεχόμενο γενικά έξω από τον σκοπό των λιστών

Οι δυνατές περιπτώσεις λειτουργίας της λίστας με ελεγχόμενο τρόπο είναι :

Α. Ανοικτή λίστα με έλεγχο από το μεσολαβητή (Message Moderation):Στην περίπτωση αυτή η λίστα δέχεται μηνύματα,  αλλά πριν διανεμηθούν στους παραλήπτες πρέπει να γίνουν αποδεκτά από έναν από τους μεσολαβητές (moderators). Σε αυτή την περίπτωση υπάρχουν οι δυνατότητες: 

· Η λίστα δέχεται μηνύματα μόνο από τα μέλη της

· Η λίστα δέχεται ή απορρίπτει μηνύματα από συγκεκριμένες διευθύνσεις

· Η λίστα δέχεται μηνύματα από όλους

Β.Κλειστή λίστα  (Others rejected): Στην περίπτωση αυτή μόνο οι μεσολαβητές επιτρέπεται να στέλνουν μηνύματα.

Γ. Η λίστα δέχεται μηνύματα που προέρχονται μόνο από  συγκεκριμένου τύπου διευθύνσεις (sch.gr, ypepth.gr, από τα μέλη της και όποιες άλλες διευθύνσεις οριστούν).

Τα Χαρακτηριστικά των λιστών είναι : 
· Φιλτράρισμα μηνυμάτων για προστασία από ιούς και spam 

· Αρχειοθέτηση όλων των μηνυμάτων σε ιστορικό με πρόσβαση μόνο από τα μέλη μέσω κωδικού 

· Έλεγχος μεγέθους μηνυμάτων και συνημμένων 

· Επιτρεπόμενα συνημμένα : Απλό κείμενο, Microsoft Word, Excel, Powerpoint, rtf, html, vcard, pdf, Εικόνες jpeg, αρχεία τύπου zip 

· Μέγιστο επιτρεπόμενο μέγεθος: 3,6 ΜΒ
· Απόκρυψη Αποστολέα στις μεγάλες λίστες 
Στις λίστες αυτές, η διεύθυνση των αποστολέων των μηνυμάτων μπορεί να αντικαθίσταται από τη διεύθυνση της λίστας (μόνο για τις gym, lyk, dim, tee, nip, epal, teachers, all) ώστε να αποκρύπτεται η πραγματική διεύθυνση του αποστολέα. Έτσι αν σταλεί μήνυμα στη λίστα <list>@sch.gr που έχει ενεργοποιημένη αυτή την επιλογή, θα φαίνεται ότι το μήνυμα έχει σταλεί από τη διεύθυνση <list>@sch.gr. 

Η δυνατότητα αυτή παρέχεται για την προστασία του αποστολέα από ανεπιθύμητα μηνύματα και το γνωστό πρόβλημα που προκαλείται από την προσθήκη μιας email διεύθυνσης στο βιβλίο διευθύνσεων (address book) πολλών χρηστών και τη μετέπειτα χρήση της από ιούς που προσβάλλουν τους συγκεκριμένους υπολογιστές.

Παράλληλα όταν ο χρήστης επιλέγει το «Απάντηση σε» (“Reply to”) ή «Απάντηση σε όλους»  (“Reply to all”) σε ένα μήνυμα που προέρχεται από μια τέτοια λίστα (στην οποία αποκρύπτεται ο πραγματικός αποστολέας), γίνεται αυτόματη αντικατάσταση της διεύθυνσης της λίστας από τη διεύθυνση listserver@sch.gr. Πρόκειται για μια ακόμα ρύθμιση η οποία στοχεύει στην προστασία της λίστας και των μελών της. Αν ο χρήστης θέλει να στείλει πράγματι ένα μήνυμα προς τη λίστα δεν έχει παρά να συμπληρώσει ρητά τη διεύθυνσή της. Η αποστολή μηνύματος στη διεύθυνση listserver@sch.gr θα έχει ως αποτέλεσμα την αποστολή της παρακάτω αυτοματοποιημένης απάντησης: 

-----Original Message-----
From: listserver@sch.gr 
Sent: Wednesday, October 06, 2004 3:35 PM
To: user@sch.gr
Subject: [Auto-Reply] 
Προσοχή! πρόκειται για αυτοματοποιημένη απάντηση

-----------------------------------------------

Αξιότιμε κύριε/α

Το μήνυμα που στείλατε σ' αυτή τη διεύθυνση δεν θα διαβαστεί από κάποιον παραλήπτη.

Aν θέλετε να επικοινωνήσετε με τον αποστολέα του αρχικού μηνύματος, δείτε τα πιθανά στοιχεία επικοινωνίας που έχει καταγράψει ο αποστολέας στο μήνυμα που διαβάσατε. Αν θέλετε να στείλετε μήνυμα στη λίστα συμπληρώστε ρητά τη διεύθυνση στην οποία επιθυμείτε να απαντήσετε ή δημιουργήστε ένα νέο μήνυμα.
Αν είστε χρήστης του Πανελληνίου Σχολικού Δικτύου και αντιμετωπίζετε κάποιο πρόβλημα σε σχέση με τις υπηρεσίες που σας παρέχουμε, μπορείτε να  επικοινωνήσετε με την υπηρεσία υποστήριξης χρηστών του Πανελληνίου Σχολικού Δικτύου:
Τηλ. 801 11 801 81 ή στις διευθύνσεις επικοινωνίας που δίνονται στη σελίδα: http://www.sch.gr/user_support/support_center.php 
Σας ευχαριστούμε που χρησιμοποιείτε 

τις υπηρεσίες του Πανελληνίου Σχολικού Δικτύου.

Με εκτίμηση

Πανελλήνιο Σχολικό Δίκτυο

Υπηρεσία Ηλεκτρονικού Ταχυδρομείου

Αιτήματα εγγραφής και για άλλες διευθύνσεις θα αποστέλλονται στο listmaster@sch.gr
Γενικές πληροφορίες για τις λίστες μπορείτε να βρείτε:


http://list.sch.gr/mailman/listinfo/όνομα λίστας  



Οι κεντρικές λίστες του ΠΣΔ είναι:
	Περιγραφή Λίστας
	Διεύθυνση  λίστας

	ΝΗΠΙΑΓΩΓΕΙΑ
	nip@sch.gr

	ΔΗΜΟΤΙΚΑ
	dim@sch.gr

	ΓΥΜΝΑΣΙΑ
	gym@sch.gr

	Ε.ΛΥΚΕΙΑ
	lyk@sch.gr

	ΕΠΑΛ
	epal@sch.gr

	ΕΠΑΣ
	epal@sch.gr

	ΣΕΚ
	sek@sch.gr

	ΓΡΑΦΕΙΑ ΤΕΕ
	grtee@sch.gr

	ΔΙΕΥΘΥΝΣΕΙΣ Α/ΘΜΙΑΣ
	dipe@sch.gr

	ΓΡΑΦΕΙΑ Α/ΘΜΙΑΣ
	grpe@sch.gr

	ΔΙΕΥΘΥΝΣΕΙΣ Β/ΘΜΙΑΣ
	dide@sch.gr

	ΓΡΑΦΕΙΑ Β/ΘΜΙΑΣ
	grde@sch.gr

	ΓΡΑΦΕΙΑ ΦΥΣΙΚΗΣ ΑΓΩΓΗΣ Β/ΘΜΙΑΣ
	grfa@sch.gr

	ΓΡΑΦΕΙΑ ΑΓΩΓΗΣ ΥΓΕΙΑΣ Β/ΘΜΙΑΣ
	gray@sch.gr

	Π.Δ.Ε
	pde@sch.gr

	ΥΠΕΥΘΥΝΟΙ ΠΛΗΝΕΤ
	plinet@sch.gr

	ΕΚΠΑΙΔΕΥΤΙΚΟΙ
	teachers@sch.gr


	ΣΧΟΛΙΚΟΙ ΣΥΜΒΟΥΛΟΙ ΠΛΗΡΟΦΟΡΙΚΗΣ
	sym-pe19@sch.gr


	ΟΛΟΙ ΟΙ ΧΡΗΣΤΕΣ ΤΟΥ ΠΣΔ
	all@sch.gr 


3 Νομαρχιακές Λίστες

Οι Νομαρχιακές e-mail λίστες έχουν τη μορφή  gym@νομός.sch.gr, lyk@νομός.sch.gr, sek@νομός.sch.gr, epal@νομός.sch.gr, epas@νομός.sch.gr, dim@νομός.sch.gr, nip@νομός.sch.gr για τα Γυμνάσια, Λύκεια, ΣΕΚ, ΕΠΑΛ, ΕΠΑΣ, Δημοτικά και Νηπιαγωγεία του κάθε νομού αντίστοιχα.

Με τις λίστες αυτές είναι δυνατή η αποστολή e-mail, για παράδειγμα, σε όλα τα Γυμνάσια του Νομού Αχαΐας με την αποστολή του μηνύματος στη διεύθυνση gym@ach.sch.gr 
Οι λίστες αυτές μπορούν να γνωστοποιούνται σε κάθε ενδιαφερόμενο, τμήμα ή γραφείο, σχολείο, εκπαιδευτικό κατά την κρίση της μονάδας.  Επίσης δεν θα επιτρέπεται η αποστολή μηνύματος από διευθύνσεις αποστολής εκτός του sch.gr.

Για την αποφυγή δημοσιοποίησης υλικού που δεν είναι σύννομο ή αντιβαίνει στα χρηστά ήθη ή τους εθιμικούς κανόνες λειτουργίας του Internet (π.χ. spamming), το ΠΣΔ προβλέπει την ύπαρξη συντονιστή (moderator) των λιστών αυτών σε κάθε νομό, ο οποίος  ορίζεται  από τις Διοικητικές Μονάδες.
Όροι χρήσης.

1. Η E-MAIL λίστα επιτρέπει την αποστολή μηνυμάτων σε όλες τις μονάδες που περιλαμβάνει.

2. Η λίστα δέχεται μηνύματα που προέρχονται μόνο από  διευθύνσεις του  sch.gr. Επιπλέον η λίστα λειτουργεί με ελεγχόμενο τρόπο σύμφωνα με την επιλογή της μονάδας. Οι δυνατές επιλογές είναι :

· Ανοικτή λίστα με έλεγχο από το μεσολαβητή (Message Moderation):Στην περίπτωση αυτή η λίστα δέχεται μηνύματα,  αλλά πριν φύγουν  για τη σχολική μονάδα πρέπει να γίνουν αποδεκτά από έναν από τους μεσολαβητές (moderators).

· Κλειστή λίστα  (Others rejected): Στην περίπτωση αυτή μόνο οι μεσολαβητές επιτρέπεται να στέλνουν μηνύματα.

3. Το μέγιστο μέγεθος μηνύματος είναι 3,6 ΜΒ
4. Επιτρεπόμενα επισυναπτόμενα είναι τύπου, αρχεία κειμένου txt, Micorosft Word, Excel, Powerpoint, Adobe pdf, συμπιεσμένες δομές τύπου zip.

5. Ο μεσολαβητής θα πρέπει να ελέγχει τα επισυναπτόμενα για να αποκλείσει την παρουσία ιών. Σε περίπτωση αδυναμίας ελέγχου μπορεί να ενημερώνει τους χρήστες της λίστας για  τα αποδεκτά απ’ αυτόν επισυναπτόμενα.(πχ μόνο txt ή pdf)

Μεσολαβητές

Ορισμός μεσολαβητή
O μεσολαβητής δηλώνεται στο λογισμικό της λίστας με την e-mail διεύθυνση του.

Για τον ορισμό συντονιστών οι ενδιαφερόμενες μονάδες και προκειμένου να ενεργοποιηθούν οι λίστες της ευθύνης τους μπορούν να συμπληρώνουν το επισυναπτόμενο έγγραφο αίτησης  με τα στοιχεία του ή των υπευθύνων για την διαχείριση των λιστών.

1. Η αίτηση αποστέλλεται με e-mail στη διεύθυνση listmaster@sch.gr από τον επίσημο λογαριασμό της μονάδας  ή τον λογαριασμό του τμήματος ΠΛΗΝΕΤ.΄

2. Ακολουθεί μήνυμα επιβεβαίωσης από τον διαχειριστή της λίστας στο οποίο θα πρέπει να απαντήσει η μονάδα 

3. Με την λήψη της επιβεβαίωσης ο διαχειριστής της λίστας ορίζει (καταχωρεί) τους συντονιστές και ενημερώνει την μονάδα.

Χειρισμός μηνυμάτων  στην Ανοικτή λίστα με έλεγχο από τον μεσολαβητή (Message Moderation):
Νέο μήνυμα

Όταν  ένα μήνυμα φθάσει στη λίστα ο μεσολαβητής (moderator)  θα λάβει ένα μήνυμα της μορφής M1 (βλέπε Παράρτημα) στο γραμματοκιβώτιο του.

Στο μήνυμα προσαρτάται ως επισυναπτόμενο το μήνυμα που έχει διαβιβαστεί προς αποστολή στη λίστα.

Έγκριση του Μηνύματος

Ο μεσολαβητής μπορεί να εγκρίνει την αποστολή του μηνύματος στους παραλήπτες που περιλαμβάνει η λίστα με απάντηση στο μήνυμα, πατώντας το πλήκτρο «απάντηση» (reply) στο παράθυρο που διαβάζει το μήνυμα στο πρόγραμμα ηλεκτρονικού ταχυδρομείου.

Στην απάντηση δεν θα γράψει τίποτε ενώ θα δει στην διεύθυνση του παραλήπτη να έχει μπει μια διεύθυνση της μορφής: <Όνομα λίστας-accept-xxxxxxxx@sch.gr>

Απόρριψη του μηνύματος

Μέσα στο σώμα του μηνύματος υπάρχουν σχετικοί σύνδεσμοι για την απόρριψη του μηνύματος. Για την απόρριψη  του μηνύματος ο μεσολαβητής πατάει στο σύνδεσμο με την μορφή <Όνομα λίστας>-reject-xxxxxxxx@sch.gr  οπότε ένα μήνυμα με παραλήπτη <Όνομα λίστας>-reject-xxxxxxxx@sch.gr  θα αποσταλεί στη λίστα με αποτέλεσμα την απόρριψη του μηνύματος χωρίς να προωθηθεί στους παραλήπτες της λίστας.

Σ’ αυτή την περίπτωση το  «Mήνυμα M2» επιστρέφει στον αποστολέα :

Λίστα με πολλούς μεσολαβητές.

Σ’ αυτή την περίπτωση το «Μήνυμα Μ1» φθάνει σε όλους τους μεσολαβητές και ένας από όλους αρκεί να εγκρίνει την αποστολή του με τον τρόπο που αναφέρεται πιο πάνω.

Αποστολή μηνύματος από τον μεσολαβητή στη λίστα

Έστω  ότι μια λίστα έχει πολλούς μεσολαβητές  και ο μεσολαβητής Σ1  αποστέλλει ένα μήνυμα στη λίστα, τότε το μήνυμα έγκρισης ,«Μήνυμα Μ1»   φτάνει μόνο στο μεσολαβητή Σ1
Κλειστή λίστα  (Others rejected): 

Στην περίπτωση αυτή μόνο οι μεσολαβητές επιτρέπεται να στέλνουν μηνύματα. 
Αποστολή μηνύματος από τον μεσολαβητή στη λίστα

Η λίστα έχει ένα ή περισσότερους μεσολαβητές οι οποίοι μόνο αυτοί μπορούν να στείλουν μηνύματα.

Όταν  ένας  συντονιστής, έστω ο Σ1,  αποστέλλει ένα μήνυμα στη λίστα, τότε το μήνυμα έγκρισης,  «Μήνυμα Μ1»   φτάνει μόνο στο μεσολαβητή Σ1.

Το στάδιο  αυτό εξασφαλίζει:

4. Την επιβεβαίωση του μεσολαβητή και την αποτροπή λάθους 

5. Αποκλείει την περίπτωση να υποδυθεί κάποιος τον μεσολαβητή αλλάζοντας τη διεύθυνση αποστολής του μηνύματος. Σ΄ αυτή την περίπτωση πάλι ο μεσολαβητής που έχει τον τελικό λόγο θα απορρίψει το μήνυμα.

Αναφορά προβλημάτων –υποστήριξη.

Για κάθε πρόβλημα σε σχέση με την χρήση των λιστών e-mail οι μονάδες  μπορούν να απευθύνονται στη διεύθυνση listmaster@sch.gr ή να τηλεφωνούν στο helpdesk τηλ 801-11-801-81

	ΠΑΝΕΛΛΗΝΙΟ ΣΧΟΛΙΚΟ ΔΙΚΤΥΟ

Το δίκτυο στην υπηρεσία της εκπαίδευσης

ΕΝΤΥΠΟ ΕΝΕΡΓΟΠΟΙΗΣΗΣ ΚΑΙ ΟΡΙΣΜΟΥ ΜΕΣΟΛΑΒΗΤΩΝ 
ΛΙΣΤΩΝ ΗΛΕΚΤΡΟΝΙΚΟΥ ΤΑΧΥΔΡΟΜΕΙΟΥ ΤΟΥ ΠΣΔ

Αποστέλλεται με e-mail στη διεύθυνση listmaster@sch.gr
	Επιθυμητή Διεύθυνση Λίστας
	Ονοματεπώνυμο Μεσολαβητή
	Υπηρεσιακή Ιδιότητα Μεσολαβητή
	Διεύθυνση e-mail μεσολαβητή
	Επιθυμητός Τρόπος Λειτουργίας της λίστας*

[γράψτε 1 ή 2]

	…………………………….@sch.gr
	
	
	
	

	…………………………….@sch.gr
	
	
	
	

	…………………………….@sch.gr
	
	
	
	

	…………………………….@sch.gr
	
	
	
	

	…………………………….@sch.gr
	
	
	
	

	…………………………….@sch.gr
	
	
	
	

	…………………………….@sch.gr
	
	
	
	


*Τρόπος Λειτουργίας της λίστας. Διαθέσιμες επιλογές:
1. Ανοικτή λίστα με έλεγχο από τον μεσολαβητή (Message Moderation): Η λίστα δέχεται μηνύματα αλλά πριν φύγουν για την σχολική μονάδα πρέπει να γίνουν αποδεκτά από κάποιον μεσολαβητή (moderator).

2. Κλειστή λίστα (Others rejected): Μόνο οι μεσολαβητές επιτρέπεται να στέλνουν μηνύματα.
Όροι χρήσης

6. Η E-MAIL λίστα επιτρέπει την αποστολή μηνυμάτων σε όλες τις μονάδες που περιλαμβάνει.

7. Το μέγιστο μέγεθος μηνύματος είναι 3,6 MB. Συνιστούμε να αποστέλλονται μηνύματα μικρού μεγέθους.

8. Επιτρεπόμενα επισυναπτόμενα είναι αρχεία κειμένου txt, Micorosft Word, Excel, Powerpoint, Adobe pdf, συμπιεσμένες δομές τύπου zip.

9. Ο μεσολαβητής θα πρέπει να ελέγχει τα επισυναπτόμενα για να αποκλείσει την παρουσία ιών. Σε περίπτωση αδυναμίας ελέγχου μπορεί να ενημερώνει τους χρήστες της λίστας για τα αποδεκτά απ’ αυτόν επισυναπτόμενα (πχ μόνο txt ή pdf).

Με την αίτηση μας αυτή αποδεχόμαστε τους ως άνω όρους χρήσης

Βεβαιώνεται η ορθή συμπλήρωση των ως άνω στοιχείων.

Ο Υπεύθυνος

..../....../200...

[ Υπογραφή / Σφραγίδα ]

Αυτοματοποιημένα Μηνύματα των mail-lists
(Παραδείγματα από την λίστα gym@sch.gr)

	Μήνυμα Μ1 (mod-request)

	Το συνημμένο μήνυμα παραδόθηκε στην gym@sch.gr λίστα ηλεκτρονικού ταχυδρομείου. Εάν θέλετε να το εγκρίνετε για αποστολή σε όλους τους συνδρομητές της λίστας, παρακαλώ στείλτε μήνυμα:

!A
Συνήθως αυτό συμβαίνει όταν απαντήσετε σε αυτό το μήνυμα. Μπορείτε να ελέγξετε την διεύθυνση, ώστε να βεβαιωθείτε ότι αρχίζει με "gym-accept".Εάν αυτό δεν δουλέψει απλά αντιγράψτε την διεύθυνση και επικολλήστε την στο πεδίο «Προς» ενός νέου μηνύματος.

Εναλλακτικά πατήστε εδώ:

mailto:<#A#>

Για να απορρίψετε το μήνυμα και να επιστραφεί στον αποστολέα του, παρακαλώ στείλτε μήνυμα στο:

!R
Συνήθως είναι ευκολότερο να πατήσετε στην επιλογή «Απάντηση σε όλους» και μετά να σβήσετε όλες τις διευθύνσεις εκτός από αυτή που αρχίζει με "gym-reject".

Εναλλακτικά πατήστε εδώ:

mailto:<#R#>

Δεν είναι αναγκαίο να αντιγράψετε το μήνυμα στην απάντησή σας για να το εγκρίνετε ή να το απορρίψετε. Εάν θέλετε να στείλετε σχόλια στον αποστολέα ενός απορριφθέντος μηνύματος, παρακαλώ να τα συμπεριλάβετε μεταξύ δύο γραμμών που θα ξεκινούν με τρία σύμβολα του ποσοστού.

%%% Αρχή σχολίου

%%% Τέλος σχολίου

Ευχαριστώ για τη βοήθεια σας!

----Σας επισυνάπτω το αναρτημένο μήνυμα.



	Μήνυμα Μ2 (mod-reject)

	mod-reject
Συγνώμη, το μήνυμά σας (επισυνάπτεται) δεν εγκρίθηκε από το διαχειριστή.

Εάν ο διαχειριστής έχει γράψει σχόλια, φαίνονται παρακάτω.




4 Βήμα διαλόγου «Hermes»

1. Το βήμα διαλόγου «Ερμής» είναι λίστες αλληλογραφίας με ελεύθερη εγγραφή και διαγραφή χρηστών του ΠΣ. που έχουν σκοπό την επικοινωνία και την ανταλλαγή απόψεων των εκπαιδευτικών που επιθυμούν και γίνονται μέλη στην συγκεκριμένη λίστα. 

2. Σκοπός είναι η δημιουργία ενός βήματος διαλόγου και αλληλοενημέρωσης της εκπαιδευτικής κοινότητας με:

· Ενθάρρυνση της συνεργασίας 

· Ανταλλαγή πληροφοριών και απόψεων 

· Διεξαγωγή θεματικών συζητήσεων για διάφορα θέματα και με δεδομένη την οργάνωση των λιστών με βάση την τοπικότητα ή την ειδικότητα των εκπαιδευτικών 

· Πρόσβαση σε υπηρεσίες ψηφιακών βιβλιοθηκών 

· Συνεργασία και επικοινωνία όλων των βαθμίδων της εκπαίδευσης 

· Ενημέρωση, πληροφόρηση, ψυχαγωγία

Οι λίστες που έχουν δημιουργηθεί έχουν θεματική (με βάση ειδικότητες εκπαιδευτικών) και τοπική διάρθρωση. Το ΠΣ. προτίθεται να δημιουργεί λίστες σύμφωνα με τις προτάσεις της εκπαιδευτικής κοινότητας και εφόσον εκδηλωθεί σχετικό ενδιαφέρον.

Χαρακτηριστικά

Τα χαρακτηριστικά των ηλεκτρονικών λιστών «Hermes» του Πανελληνίου Σχολικού Δικτύου συγκεντρώνονται στα ακόλουθα σημεία:

· Πρόσβαση στις λίστες για τους πιστοποιημένους χρήστες μέσω της πύλης του ΠΣΔ (www.sch.gr/lists) 
· Ιστορικό μηνυμάτων που έχουν διακινηθεί μέσω της λίστας.

· Μόνο τα μέλη μπορούν να στέλνουν και να λαμβάνουν μηνύματα προς και από τις λίστες «Βήμα Διαλόγου Ερμής» 

· Το μέγεθος του μηνύματος ορίζεται στα : 3,6 MΒ 

· Επιτρεπόμενα συνημμένα: Απλό κείμενο, Microsoft Word, Excel, powerpointl , Rtf, html,vcard, pdf, Εικόνες jpeg, αρχεία zip

